open-index/open-wikipedia-markdown huggingface dataset:
נמל התעופה מילאס-בודרום

**נמל התעופה מילאס-בודרום** (בטורקית: **Milas-Bodrum Havalimanı**) הוא נמל תעופה בינלאומי הממוקם בדרום מערב טורקיה. הוא אחד משלושה נמלי התעופה המשרתים את אתרי התיירות לאורך הריביירה הטורקית שלחופי הים התיכון (האחרים הם נמלי התעופה אנטליה ודלמאן). בשנת 2015 עברו בנמל 3,877,603 נוסעים, מהם כ-60% במסגרת טיסות פנים ארציות.

## הנמל
הנמל נפתח ב-1997 באתר שמדרום לעיר מילאס ומצפון לעיר בודרום. מצוי בו מסלול טיסה יחיד שכיוונו הכללי הוא מזרח-מערב. בנייני הנמל ממוקמים מדרום למסלול הטיסה.

בנמל שני טרמינלים:
*הטרמינל הישן, שנחנך ב-1998, שירת בעבר טיסות בינלאומיות וכעת משרת טיסות פנים ארציות. שטחו הוא 16,500 מטר רבוע ובו 26 דלפקי בידוק.
*הטרמינל החדש, שנפתח ב-2012, משרת טיסות ליעדים בינלאומיים. שטחו הוא כ-95.7 אלף מטר רבוע ובו 66 דלפקי בידוק ושמונה גשרי עלייה למטוס.

בנמל 28 רחבות חניה למטוסים. קיימים בו חניונים עבור 540 מכוניות ו-114 אוטובוסים.

הנמל משרת כ-40 חברות תעופה, רבות מהן חברות שכר וחברות תעופה זולה. הן מפעילות קווי תעופה בין הנמל לבין יעדים בטורקיה, במערב אירופה, במרכז אירופה, במזרח אירופה (כולל יעדים רבים במיוחד ברוסיה ובריטניה) וכן קווים אל המפרץ הפרסי, אזרבייג'ן, לבנון, ירדן וישראל.

הנמל מופעל על ידי התאגיד TAV Airports Holding.

## קישורים חיצוניים

* 
* אתר הנמל  

מילאס-בודרום
קטגוריה:הריביירה הטורקית
יסמין אכרם

**יסמין אכרם** (בערבית ובאורדו: **ياسمين أكرم**; באנגלית: **Yasmine Akram**; נולדה ב-11 במרץ 1982) היא שחקנית וקומיקאית אירית, הידועה בעיקר מהופעתה בתפקיד ג'נין הוקינס בעונה השלישית של הסדרה "שרלוק".

## ביוגרפיה
אכרם נולדה בעיר שארג'ה שבאיחוד האמירויות הערביות. משפחתה התיישבה בדרוהדה שבאירלנד כשהייתה בת 18 חודשים. אביה הוא במקור מפקיסטן, ואמה מונה היא מדרוהדה. יש לה אחות בשם מסומה.

מגיל 14 השתתפה בהופעות של תיאטרון קליפו ופיקצ'ר קומפני. אכרם למדה משחק באקדמיה המלכותית לאמנות הדרמה.

אחרי סיום הלימודים בבית הספר למשחק החלה אכרם לכתוב מערכונים קומיים עבור ה-BBC וערוץ 4, והנחתה תוכניות ברדיו של ה-BBC.

המחזה הראשון שלה "10 Dates with Mad Mary" הוא מונולוג אודות המאבק של אישה צעירה שהשתחררה מבית סוהר. המחזה הוצג ב-2010 ב-Project Arts Centre באירלנד. ב-2016 עובד לסרט קולנוע בשם "A Date for Mad Mary".

אכרם כותבת ומופיעה בקומדיה "פורד ואכרם" יחד עם הקומיקאית הבריטית לואיז פורד. ב-2011 ביים אליסטר מקגוואן את המופע של הצמד בפסטיבל הפרינג' של אדינבורו.

ב-2013 כתבה והגישה את תוכנית הרדיו "Irish Micks and Legends" בערוץ 4 של ה-BBC יחד עם אייסלינג בי, איתה הופיעה לפני כן בתוכנית המערכונים "LOL" של ערוץ 4.

ב-2014 גילמה אכרם את ג'נין הוקינס לצדו של בנדיקט קמברבאץ' בשני פרקים בעונה השלישית של הסדרה "שרלוק". ב-2016 גילמה שוב את הדמות בפרק הספיישל "The Abominable Bride", שהופיעה בשם ג'נין דונלווי.

בדצמבר 2014 הופיעה אכרם כחברת צוות בשעשועון "Never Mind the Buzzcocks".
באוקטובר 2015 השתתפה בשעשועון הרדיו "The News Quiz" ברדיו 4 של ה-BBC.

### חיים אישיים
אכרם מתגוררת בלונדון.

## פילמוגרפיה

## קישורים חיצוניים

## הערות שוליים

קטגוריה:שחקניות קולנוע וטלוויזיה איריות
קטגוריה:קומיקאים אירים
קטגוריה:קומיקאיות בריטיות
קטגוריה:בוגרות האקדמיה המלכותית לאמנות הדרמה
קטגוריה:איריות שנולדו ב-1982
מייקל אספל

**מייקל טרנס אספל** (באנגלית: **Michael Terence Aspel**; נולד ב-12 בינואר 1933) הוא מגיש טלוויזיה בריטי.

## ביוגרפיה
אספל נולד בלונדון, במהלך מלחמת העולם השנייה הוא פונה מאזור מגוריו ועבר מספר שנים לסאמרסט.

ב-1957 החל לעבוד בתוכנית חדשות של סניף ה-BBC בקארדיף, ב-1969 ו-1976 הנחה את התחרות "שיר עבור אירופה" (A Song for Europe) שבמסגרתה נבחר נציג הממלכה המאוחדת לאירוויזיון, בנוסף הוא ביצע פרשנות לטלוויזיה הבריטית לאירוויזיון בשנים אלו והגיש את השידורים המקדימים לתחרות, ב-1963 שימש כפרשן הרדיו של התחרות בבריטניה. הוא גם הנחה מספר פעמים את תחרות מיס עולם.

מ-1987 ועד 2003 הנחה את תוכנית הראיונות הביוגרפיים "אלו הם חייך" המתבססת על אותו פורמט של חיים שכאלה. 

במהלך שנות השמונים והתשעים הנחה את התוכנית "Aspel & Company" בערוץ ITV שזכתה להצלחה, פרק של התוכנית בו רואיינו ארנולד שוורצנגר וברוס וויליס צונזר עקב כך שבמהלכו הם ביצעו מהלך של שיווק ופרסום למסעדת "הוליווד פלנט" שבבעלותם.

ב-1993 קיבל את אות מסדר האימפריה הבריטית עבור תרומתו לשידור במדינה ובאותה שנה נבחר לאישיות הטלוויזיונית המובילה של השנה.

ב-2006 הוא גילם את המספר בסבב הופעות בבריטניה של המחזמר מופע האימים של רוקי.

בשנים 2000 עד 2008 הנחה את התוכנית "יריד עתיקות בדרך".

אספל משמש כסגן נשיא ארגון "The Children's Trust" העוסק במתן צדקה לילדים בעלי פגיעה מוחית.

הוא נישא שלוש פעמים ולו שבעה ילדים.

## קישורים חיצוניים

קטגוריה:מנחי טלוויזיה בריטים
קטגוריה:מנחי תחרויות יופי
קטגוריה:בריטים שנולדו ב-1933
אליפות ישראל בשחמט 1953

**אליפות ישראל בשחמט 1953** הייתה האליפות השנייה של ישראל בשחמט, היא אורגנה על ידי האיגוד הישראלי לשחמט והשתתפו בה 15 שחמטאים. התחרות התקיימה בין התאריכים 24 בספטמבר-18 באוקטובר 1953 בהרצליה.
 האליפות התקיימה בשיטת ליגה שכללה משחק בודד בין המשתתפים. עבור ניצחון הוענקה נקודה וחצי נקודה הוענקה עבור תוצאת תיקו.

יוסף פורת זכה בתחרות.
## תוצאות

1. א"ב יוסף פורת – 10.5

2–3. ישראל יוסף קניאז'ר – 9.5

2–3. יוסף דובקין – 9.5

4. א"ב משה צ'רניאק – 9

5. ישראל דינר – 8.5

6. יצחק אלוני – 8

משתתפים נוספים: שיוביץ', וולפינגר, עתידי, לובינסקי, שלמה סמילטינר, אברהם פישר, זקון, פוסמן, דוד.

## קישורים חיצוניים

קטגוריה:תחרויות שחמט ב-1953
קטגוריה:אליפויות ישראל בשחמט
קטגוריה:1953 בישראל: ספורט
קטגוריה:הרצליה: ספורט
קטגוריה:הרצליה: אירועים
אליפות ישראל בשחמט 1957

**אליפות ישראל בשחמט 1957** הייתה האליפות הרביעית של ישראל בשחמט, היא אורגנה על ידי האיגוד הישראלי לשחמט והשתתפו בה 16 שחמטאים. התחרות החלה ב-6 באוקטובר 1957 והסתיימה ב-26 באוקטובר באותה שנה.
 האליפות התקיימה בשיטת ליגה שכללה משחק בודד בין המשתתפים. עבור ניצחון הוענקה נקודה וחצי נקודה הוענקה עבור תוצאת תיקו.

האמן הבינלאומי, יוסף פורת, שצבר 12 נקודות מ-15 אפשריות, זכה בתחרות בפעם השלישית ברציפות.

## תוצאות

1. יוסף פורת - 12

2. יצחק אלוני - 11.5

3. משה צ'רניאק - 10.5

5-4. רודי בלומנפלד - 10

5-4. ישראל דינר - 10

6. גיורא פלאי - 8.5

8-7. יאיר קריידמן - 8

8-7. שלמה סמילטינר - 8

9. עמיאל שאקי - 7.5

10. צבי כהנא - 7

11. אריה רוזנברג - 6.5

12 משה שחר - 6

14-13. ישעיהו בינור 4.5

14-13. משה עתידי 4.5

15. אלכסנדר אטינגר - 3.5

16. אלכסנדר בוכנר - 2

## קישורים חיצוניים

* תוכניה של האליפות

## הערות שוליים

קטגוריה:תחרויות שחמט ב-1957
קטגוריה:אליפויות ישראל בשחמט
קטגוריה:1957 בישראל: ספורט
יוסף דובקין

**יוסף דובקין** (13 באוגוסט 1909 – 9 באפריל 1977) היה שחמטאי ופיזיולוג ישראלי.

## ביוגרפיה
דובקין נולד באימפריה הרוסית ועלה לארץ ישראל בשנת 1924. הוא למד כימיה באוניברסיטה העברית, סיים את הדוקטורט ועבד כפיזיולוג.

בשנת 1935 במשחקי המכביה השנייה הוא חלק את המקום ה-3–5.

דובקין השתתף באליפות ישראל הראשונה בשנת 1951 וחלק את המקום ה-5–7. באליפות ישראל בשנת 1953 הוא חלק את המקום ה-2–3. באליפות ישראל בשנת 1955 סיים במקום ה-7.

דובקין זכה במקום הראשון באליפות תל אביב בשנת 1941 ובמקום הראשון באליפות ירושלים בשנת 1953 ובשנת 1960.

## הופעות באולימפיאדות השחמט
דובקין השתתף ב-2 אולימפיאדות שחמט.

## קישורים חיצוניים

## הערות שוליים

קטגוריה:שחמטאים שהשתתפו באולימפיאדת השחמט
קטגוריה:ישראלים ילידי האימפריה הרוסית
קטגוריה:אנשי העלייה החמישית
קטגוריה:בעלי תואר דוקטור מהאוניברסיטה העברית בירושלים
קטגוריה:פיזיולוגים ישראלים
קטגוריה:סגל האוניברסיטה העברית בירושלים: רפואה
קטגוריה:ישראלים שנולדו ב-1909
קטגוריה:ישראלים שנפטרו ב-1977
קטגוריה:יהודים הקבורים בהר הזיתים: חלקת קהילת ירושלים
יחסי אלג'יריה–קנדה

ממוזער|שגרירות אלג'יריה באוטווה, בירת קנדה
**יחסי אלג'יריה–קנדה **(בערבית: **العلاقات الجزائرية الكندية**, באנגלית: **Algeria–Canada relations**) הם היחסים הדיפלומטיים שבין **[[אלג'יריה|הרפובליקה האלג'יראית הדמוקרטית העממית]] **לבין **[[קנדה]]**.

## היסטוריה
קנדה הכירה בעצמאות אלג'יריה בשנת 1962. ולאחר שנתיים, הממשלות כוננו רשמית יחסים דיפלומטיים. בשנת 2006, מישל ז'אן, מושלת קנדה לשעבר, ביקרה באלג'יריה כחלק מסיור ביבשת אפריקה. בשנת 2010, נשיא אלג'יריה ביקר בקנדה. נכון ל-2016, הקהילה האלג'ירית בקנדה מונה כ-70 אלף איש, כאשר רובם מתגוררים במונטריאול. כ-1,200 סטודנטים אלג'ירים לומדים בקנדה.

## יחסים כלכליים

* בשנת 2015, שווי הסחורה שיוצאה מאלג'יריה לקנדה הגיעה לסך 658 מיליון דולר אמריקאי והיא כללה מים בטעמים, פסטה, ריבה, נפט גולמי, דשנים חנקניים, פירות טרופים, שנאים, חלקי רכב, מים ועוד. באותה השנה, שווי הסחורה שיוצאה מקנדה לאלג'יריה הגיעה לסך 572 מיליון דולר אמריקאי והיא כללה חיטה, קטניות יבשות, כוסמת, משאבות נוזליות, טורבינות גז, שנאים, שסתומים, בטריות, חוטים מבודדים ועוד.
*בשנת 2014, שווי הסחורה שיוצאה מאלג'יריה לקנדה הגיעה לסך 1.28 מיליארד דולר אמריקאי והיא כללה נפט גולמי, נפט מזוקק, פירות טרופים, מים בטעמים, פסטה, דשנים חנקיים, שמן זית, ריבה, חומץ ועוד. באותה השנה, שווי הסחורה שיוצאה מקנדה לאלג'יריה הגיעה לסך 448 מיליון דולר אמריקאי והיא כללה חיטה, קטניות יבשות, כוסמת, מכוניות, מכונות חפירה, רטבים, חלב, גבינה, מי גבינה, טורבינות גז, עיתונים, שסתומים, מכונות לעיבוד גומי ועוד.

## ייצוג

* אלג'יריה מיוצגת בקנדה על ידי קונסוליה כללית במונטריאול ושגרירות שהיא מחזיקה באוטווה, בירת המדינה.
* קנדה מיוצגת באלג'יריה על ידי שגרירות שהיא מחזיקה באלג'יר, בירת המדינה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
רפי בן-משה

**רפי בן משה ** (31 באוקטובר 1928 – 7 בינואר 2020) היה מלחין בזמר העברי, מעבד מוזיקלי, מפיק ומנהל מוזיקלי ישראלי.

## ביוגרפיה
רפי בן משה נולד ב-1928 בירושלים לשלמה וציפורה וגדל בשכונת תלפיות. אביו היה מוזיקלי מאוד (ניגן על בללייקה) וגנן במקצועו. רפי החל לנגן בגיל 12, כאשר קנו לו אקורדיון.
למד בגימנסיה רחביה. בגיל 16 בשנת 1944 עבר ללמוד בבית הספר החקלאי כדורי אותו סיים בשנת 1946 (בוגר מחזור י'). כמו רבים מחבריו בבית הספר כדורי, הצטרף לארגון "ההגנה". ב-1948 נמנה עם מייסדי קיבוץ יפתח בגליל העליון. לאחר כשנתיים ב-1951 עזב את הקיבוץ והחל ללמוד באקדמיה למוסיקה ע"ש רובין באוניברסיטת תל אביב. מאוחר יותר השלים תואר שני במוזיקולוגיה מאוניברסיטת תל אביב (נושא התזה שלו היה: 'חווית הניגון בחסידות חב"ד').

## קריירה מוזיקלית
בשנות ה-50 ניהל מוזיקלית הצגות בתיאטרון האוהל וביניהן "דרך הטבק" (1953), "החייל טנקה" (1959) ו"הידועה בציבור" (1960). בשנת 1961 הצטרף ללהקת גייסות השריון כמנהל מוזיקלי ומעבד וכתב לה מספר שירים, חלקם הפכו ללהיטים בזמר העברי, במקביל שימש מנהל מוזיקלי של להקת פיקוד דרום. בין השנים 1963–1978 שימש בתפקיד יועץ מוזיקלי של קצין חינוך ראשי. לאורך השנים הפיק וניהל מוזיקלית הצגות תיאטרון ומופעי מוזיקה רבים.
ב-1967 הלחין את השיר "בלדה לעליזה מזרחי" שיר הנושא של הסרט "עליזה מזרחי".
בשנים 1987–1989 שימש רפי בן-משה כמנהל המרכז לקליטת אמנים עולים מיסודם של משרד החינוך והתרבות, משרד הקליטה הסוכנות היהודית. מרכז זה הקים, תמך וליווה גופי תרבות שקלטו אמנים עולים חדשים וביניהם תזמורת סימפונט רעננה, תזמורת האופרה הקאמרית אשדוד, תיאטרון גשר ועוד.

רפי היה נשוי לשחקנית עדנה פלידל, שנפטרה ב-1993, ולהם שני ילדים: אפרת בן משה, ובועז בן משה.

נפטר ב-7 בינואר 2020.

ארכיונו שמור בספרייה הלאומית. https://merhav.nli.org.il/primo-explore/search?query=lsr35,contains,%D7%91%D7%9F-%D7%9E%D7%A9%D7%94,%20%D7%A8%D7%A4%D7%99,%201928-2020&vid=NLI&lang=iw_IL

## קישורים חיצוניים

* רפי בן-משה, באתר "שירים במדים"
* דודי פטימר, "דרך הטבק" – סיפורו של המוזיקאי רפי בן-משה, באתר "דודיפדיה", 21 באוגוסט 2014
* 
* 

## הערות שוליים

קטגוריה:מלחינים ישראלים
קטגוריה:מעבדים מוזיקליים ישראלים
קטגוריה:מנצחי מקהלות ישראלים
קטגוריה:אנשי היישוב ילידי הארץ
קטגוריה:בוגרי בית הספר כדורי
קטגוריה:בוגרי אוניברסיטת תל אביב: מוזיקה
קטגוריה:ישראלים שנולדו ב-1928
קטגוריה:ישראלים שנפטרו ב-2020
קטגוריה:אישים הקבורים בבית הקברות קריית שאול
הנאורות שכנגד

[ממוזער|'''[תרדמת התבונה מולידה מפלצות** (בספרדית: ''El sueño de la razón produce monstruos''), [[תצריב]] מאת האמן הספרדי [[פרנסיסקו דה גויה]].]]
**הנאורות שכנגד** או **אנטי-נאורות **(ב[[אנגלית]]: **Counter-Enlightenment**; מתורגם גם **ההשכלה שכנגד**) הוא מונח בו משתמשים פרשנים ו[[היסטוריה של הרעיונות|היסטוריונים של הרעיונות]] לתיאור מספר זרמי מחשבה, בעיקר משלהי [[המאה ה-18]] ותחילת [[המאה ה-19]], אשר היוו אופוזיציה להלכי הרוח המקובלים ב[[עידן הנאורות]]. המונח מזוהה בדרך כלל עם ה[[פילוסוף]] [[ישעיה ברלין]] אשר יצא נגד ההוגים בעלי גישה זו, אף שהמונח היה בשימוש קודם לכן בקרב הוגים שונים, לרבות [[פרידריך ניטשה]], שהשתמש במינוח ''Gegenaufklärung'' (Gegen=כנגד, Aufklärung=נאורות) בסוף המאה ה-19. עם זאת, ברלין נחשב למי ש"המציא מחדש" את המושג והביא לפרסומו. בכתביו עסק ברלין רבות  בהוגי הנאורות ו"אויביהם", אותם זיהה כ[[רלטיביזם|רלטיביסטיים]], אנטי-[[רציונליזם|רציונליים]], [[ויטליזם|ויטליים]] ואורגניים.

ברלין משייך לנאורות שכנגד בעיקר את: [[ג'אמבטיסטה ויקו]], [[יוהאן גיאורג האמאן]], ו[[יוהאן גוטפריד הרדר]]. ולפיו, הגותם הייתה רבת השפעה והובילה להתפתחות ה[[רומנטיקה]] וה[[אקזיסטנציאליזם]] ואף השפיעה על התהוות [[טוטליטריזם|הטוטאליטריזם]] בתחילת המאה ה-20. אחרים מציינים גם את [[פרידריך היינריך יעקבי]] שבשל התנגדתו לנאורות הצית את [[מחלוקת הפנתאיזם]] ואת [[מחלוקת האתאיזם]].

==לקריאות נוספות==
* [[ישעיה ברלין]], **נגד הזרם: מסות בהיסטוריה של האידיאות** (תרגם מאנגלית: [[אהרן אמיר]]; ערך והוסיף ביבליוגרפיה: הנרי הארדי; הקדים מבוא: רוג’ר האוזהר), תל אביב: [[עם עובד]], תשמ"ו 1986.
* ישעיה ברלין, **שורשי הרומנטיקה** (תרגמה מאנגלית: [[עתליה זילבר]]), תל אביב: עם עובד, תשס"א 2001.
* [[עזמי בשארה]], **הנאורות - פרויקט שלא נשלם: שש מסות על נאורות ומודרניזם**. (מאת: [[ז'אן לה רון ד'אלמבר|ז'אן ד'לאמבר]], [[משה מנדלסון]], [[עמנואל קאנט]], [[מישל פוקו]], [[מקס הורקהיימר]] ו[[יירגן הברמס]]) [[הוצאת הקיבוץ המאוחד]]. 1997
*[[זאב שטרנהל]], **אנטי נאורות: מהמאה ה-18 עד המלחמה הקרה**, מצרפתית: רפי קינן. [[עם-עובד]], 2017.
*יוסי מאלי, **מעבר לתבונה: הבארוק, ההשכלה־שכנגד והרומנטיקה*', ירושלים, מוסד ביאליק, 2020.

==ראו גם ==
* [[ פילוסופיית החיים]]
* [[מחלוקת הפנתאיזם]]

== קישורים חיצוניים ==
<div style="direction: ltr;">
* [http://xtf.lib.virginia.edu/xtf/view?docId=DicHist/uvaGenText/tei/DicHist2.xml;chunk.id=dv2-11;toc.depth=1;toc.id=dv2-11;brand=default Isaiah Berlin,"The Counter-Enlightenment"], in *Dictionary of the History of Ideas'' (1973)


## הערות שוליים

קטגוריה:עידן הנאורות
קטגוריה:מונחים בפילוסופיה
קטגוריה:היסטוריה של הרעיונות
קטגוריה:היסטוריה של הפילוסופיה
קטגוריה:מחלוקות פילוסופיות
יחסי אוסטרליה–אלג'יריה

**יחסי אוסטרליה–אלג'יריה** (באנגלית: **Algeria–Australia relations**, בערבית: **العلاقات الأسترالية الجزائرية**) הם היחסים הדיפלומטיים בין **[[אוסטרליה|הקהילייה של אוסטרליה]]** ובין '''הרפובליקה האלג'יראית הדמוקרטית העממית'''. היחסים בין המדינות כוננו בשנת 1962.

## יחסים כלכליים
* בשנת 2015, שווי הסחורה שיוצאה מאלג'יריה לאוסטרליה הגיעה לסך 2.23 מיליון דולר אמריקאי והיא כללה סידן פוספטים, אבני בניין, כרטיסיות, כלים רפואיים ופירות טרופים. באותה השנה, שווי הסחורה שיוצאה מאוסטרליה לאלג'יריה הגיעה לסך 19.6 מיליון דולר אמריקאי והיא כללה איברי בע"ח, חלב מרוכז, בשר כבשים ועזים, משאבות נוזליים, אגוזים, בדי ברזל, נייר כסף, חומרי הדברה, משאבות אוויר, שסתומים, נפט מזוקק, ניוביום, טנטלום, נדיום, לתת, מכסי פלסטיק, פסטה ועוד.
* בשנת 2014, שווי הסחורה שיוצאה מאלג'יריה לאוסטרליה הגיעה לסך 1.66 מיליון דולר אמריקאי והיא כללה סידן פוספטים, צינורות ברזל, שעועית, אצות, קנה סוכר ומצלמות וידאו. באותה השנה, שווי הסחורה שיוצאה מאוסטרליה לאלג'יריה הגיעה לסך 69.1 מיליון דולר אמריקאי והיא כללה חיטה, אגוזים, אורז, מנועים חשמליים, שסתומים, מכונות חפירה, מכונות בעלות פונקציה אחת, חומרי הדברה, בשר כבשים ועזים, חלקי רכב, צינורות ברזל, חלקי צינורות ברזל ועוד.

## ייצוג
* אוסטרליה אינה מיוצגת באלג'יריה, הן בדרג השגרירות והן בדרג הקונסולרי. השגרירות המייצגת את אוסטרליה נמצאת בפריז, בירת צרפת.
* אלג'יריה מיוצגת באוסטרליה על ידי שגרירות שהיא מחזיקה בקנברה, בירת אוסטרליה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
קשתות באולימפיאדת הנוער בואנוס איירס (2018)

תחרויות ה**קשתות ב[[אולימפיאדת הנוער בואנוס איירס (2018)]]** התקיימו בפארק הספורט של רוקה בין התאריכים 13–17 באוקטובר 2018. התחרויות הורכבו מטורניר נערים וטורניר נערות שבכל אחד מהם השתתפו 32 ספורטאים. בנוסף, התקיים טורניר מעורב שהורכב מקבוצות מגדריות מעורבות של ספורטאים מלאומים שונים.

## העפלה
ההעפלה לתחרויות היא אישית והמכסה ניתנת לוועד האולימפי המקומי ולא לספורטאים עצמם. הספורטאים המשתתפים בתחרויות נדרשים לציית להוראות האמנה האולימפית במלואם, כולל חוק 41 המחייב את הספורטאים להיות בעלי אזרחות של המדינה אותה הם מייצגים. בנוסף, כל חברי הנבחרת נדרשים להיות בני 16 עד 18, בזמן המשחקים (תאריך הלידה בין 1 בינואר 2001 ל-31 בדצמבר 2003). כל ועד אולימפי מקומי מורשה לשלוח עד 2 ספורטאים, ספורטאי אחד לכל מגדר.

הוועד האולימפי הבין-לאומי והפדרציה העולמית לקשתות סיכמו כי בכל טורניר ישתתפו 32 ספורטאים. מכסה בודדת, לכל טורניר, ניתנה למדינה המארחת, ארגנטינה. 16 מכסות לכל מגדר חולקו בתחרות העפלה נפרדת כחלק מאליפות העולם בקשתות לנוער לשנת 2017 שהתקיימה ברוסאריו. 11 מכסות נוספות לכל מגדר חולקו בהתאם לטורנירי העפלה יבשתיים בהתאם לחלוקה הבאה: אירופה (3), אסיה (3), אמריקה (2), אפריקה (2) ואוקיאניה (1). 4 מכסה לכל מגדק חולקו כהקצאה עולמית. אם המדינה המארחת תעפיל לתחרויות באמצעות ניצחון בטורניר העפלה היבשתי, המכסות ליבשת אמריקה תגדל משתיים לשלושה מכסות.

אם מדינה בוחרת שלא להשתמש במכסה שלה, המכסה תוקצה מחדש. אם המדינה העפילה בטורניר הנפרד שהתקיים במקביל לאליפות העולם בקשתות לנוער, המכסה תועבר למדינה המדורגת הבאה בתור בהתאם לחלוקה המגדרית. אם המדינה העפילה בטורניר היבשתי, המכסה תועבר למדינה המודרגת הבאה בתור בטורניר בהתאם לחלוקה המגדרית. אם אין מדינה זכאית בטורניר היבשתי, המכסה תועבר למדינה המדורגת הבאה בתור בטורניר העפלה שהתקיים במקביל לאליפות העולם בקשתות לנוער.

;הערות:

## לוח זמנים
:כל הזמנים הם לפי הזמן המקומי (UTC-3)

## קישורים חיצוניים

## הערות שוליים

קטגוריה:אולימפיאדת הנוער בואנוס איירס (2018)
רודריגו בנטנקור

**רודריגו בֶּנְטָנְקוּר קולמן** (בספרדית: **Rodrigo Bentancur Colmán**; נולד ב-25 ביוני 1997 בנואבה הלווסיה) הוא כדורגלן אורוגוואי המשחק בעמדת הקשר בטוטנהאם הוטספר מהפרמייר ליג ובנבחרת אורוגוואי.

## קריירת מועדונים
בנטנקור הוא תוצר אקדמיית הנוער של בוקה ג'וניורס הארגנטינאית. ב-12 באפריל 2015 ערך את הופעת הבכורה במדי הקבוצה הבוגרת במסגרת ליגת העל הארגנטינאית, כאשר נכנס כמחליף בדקה ה-77, מול נואבה שיקגו, במשחק שהסתיים בתיקו 0 - 0.

ב-13 ביולי 2015 נכלל בנטנקור בעסקת קרלוס טבס בין קבוצתו לבין יובנטוס, לפיה, יש לאיטלקים זכות ראשונים על מספר שחקנים צעירים של בוקה. לבסוף, הגיע לטורינו כשנתיים מאוחר יותר, ב-3 באפריל 2017 ועבר בהצלחה את הבדיקות הרפואיות. בהמשך החודש השלים המועדון האיטלקי את רכישתו של בנטנקור, שחתם על חוזה ל-5 שנים. סכום ההעברה נאמד על 9.5 מיליון אירו. בנטקור חזר לארגנטינה על מנת לסיים את עונת  עם בוקה.

בנטנקור הפך באופן רשמי לשחקן יובנטוס ב-1 ביולי 2017. הופעת הבכורה שלו במדי השחור-לבן הייתה כאשר נכנס כמחליף, בניצחון 4–2 על ג'נואה, במסגרת הסרייה א'.

ב-22 ביוני 2019 האריך את חוזהו בקבוצה עד לסוף עונת 2023/2024.

ב-31 בינואר 2022 חתם בנטנקור לשלוש וחצי שנים בטוטנהאם הוטספר.

ב-9 בפברואר ערך הופעת בכורה בהפסד 2–3 לסאות'המפטון.

## נבחרת לאומית
בספטמבר 2017 קיבל בנטנקור לראשונה זימון לסגל נבחרת אורוגוואי, על ידי מאמן הנבחרת אוסקר טבארס, לקראת צמד משחקי מוקדמות מונדיאל 2018, מול  ומול . ב-5 באוקטובר הופיע לראשונה במדים הלאומיים, כאשר נכנס כמחליף בתיקו המאופס מול ונצואלה.

בנטנקור זומן לסגל נבחרתו למונדיאל 2018. הוא פתח בהרכב בניצחון 1–0 על , במשחק הראשון של אורוגוואי בטורניר, שנערך באצטדיון המרכזי שביקטרינבורג.

נכלל בסגל נבחרת אורוגוואי בטורניר מונדיאל 2022.

## תארים
### בוקה ג'וניורס
* אליפות ארגנטינה - , 
* גביע ארגנטינה - 

### יובנטוס
* אליפות איטליה - , , 2019/2020
* הגביע האיטלקי - , 2020/2021
* הסופר קאפ האיטלקי - , 2020

### טוטנהאם הוטספר
* הליגה האירופית : 2025
## קישורים חיצוניים

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:כדורגלנים אורוגוואים
קטגוריה:קשרי כדורגל אורוגוואים
קטגוריה:כדורגלני בוקה ג'וניורס
קטגוריה:כדורגלני יובנטוס
קטגוריה:כדורגלני טוטנהאם הוטספר
קטגוריה:כדורגלני נבחרת אורוגוואי
קטגוריה:כדורגלני מונדיאל 2018
קטגוריה:כדורגלני קופה אמריקה 2019
קטגוריה:כדורגלני קופה אמריקה 2021
קטגוריה:כדורגלני מונדיאל 2022
קטגוריה:כדורגלני קופה אמריקה 2024
קטגוריה:ספורטאים אורוגוואים בארגנטינה
קטגוריה:ספורטאים אורוגוואים באיטליה
קטגוריה:ספורטאים אורוגוואים באנגליה
קטגוריה:אורוגוואים שנולדו ב-1997
רמי אונגר

**אברהם (רמי) אונגר** (נולד ב-12 באוקטובר 1946) הוא איש עסקים ישראלי, העוסק ביבוא מכוניות, בספנות ובנדל"ן.

## ביוגרפיה
אונגר גדל במשפחה מבוססת בצפון תל אביב, בן לשלום אונגר. הוא למד בפנימייה בבריטניה, שירת בצה"ל בחיל הקשר, ולאחר תום שירותו למד משפטים באוניברסיטת אוקספורד, אך לא השלים את לימודיו. בשנת 1971 סיים לימודי משפטים באוניברסיטת תל אביב.

בסוף שנות ה–60 פתח עסק קטן ליבוא מערכות אוורור ללולים. בהמשך היה היבואן הראשון של אוטוביאנקי בישראל, ואחר כך היה גם ליבואן של לנצ'יה.

אונגר היה פעיל פוליטי ברשימת גח"ל של תנועת החרות והמפלגה הליברלית. במסגרת זו קשר קשרים עם עזר ויצמן, שהצטרף באותה עת לליכוד, ממשיכה של גח"ל. ויצמן היה שותף עסקי של דוד קוליץ, בעל השליטה בחברת "אלול", שלה היו עסקים באיראן, והם סייעו לאונגר לייצא לאיראן מערכות אוורור ללולים, עד למהפכה האיראנית בשנת 1979.

בתחילת שנות ה-80, לאחר שוויצמן פרש מהממשלה, הפכו ויצמן ואונגר לשותפים בעסקי יבוא מכוניות, ספנות ונדל"ן. עם הקמת מפלגת יחד בשנת 1984, על ידי ויצמן, בנימין (פואד) בן אליעזר ושלמה עמר, היה אונגר תורם עיקרי למפלגה ושימש גזבר שלה. בשנים 1985–1987, שבהן כיהן ויצמן כשר בממשלת ישראל, העניק לו אונגר 1,000 דולר מדי חודש, ובסך הכל 27 אלף דולר.

יחד עם חברת "נצבא", שבבעלות חברי "אגד", היה אונגר יבואן של מכוניות "דייהטסו" בישראל. בשנת 1985 מכר ל"נצבא" את חלקו בסוכנות, ובשנת 1989 רכש מ"נצבא" את מלוא השליטה בסוכנות. במקביל נכנס לעסקי הובלה ימית, באמצעות חברת ריי שיפינג שבשליטתו. לפי הערכות, בשנת 2010 היו לחברה יותר מ–60 אוניות המשמשות להובלת כלי רכב, ששוויין עולה על 3 מיליארד דולר.

בשנת 2008 קיבלה חברת "טלקאר" שבשליטתו את הזיכיון לייבוא מכוניות "קיה" לישראל. על זיכיון זה התנהל סכסוך עסקי ממושך בין אונגר למיכאל לוי, שהיה היבואן של "קיה" בישראל שקדמו, ובשנת 1990 רכש מאונגר את הזיכיון לייבוא "לנצ'יה" לישראל. הסכסוך הסתיים בפסק דין לטובתו של אונגר. ב-2013 התערב סגן ראש המוסד יוסי כהן בסכסוך על זיכיון ליבוא רכבי קיה. מאוחר יותר אונגר תרם 1.1 מיליון שקל מחברה בפנמה לבית הכנסת מול ביתו של כהן. מותג רכב נוסף ש"טלקאר" מייבאת לישראל הוא "KGM".

בבעלותו עסקי נדל"ן בישראל, במזרח אירופה ובארצות הברית, והוא נמנה עם מקימי קרן הנדל"ן "פייר" שבניהול שלמה גרופמן.

ב-19 בנובמבר 2023, במהלך מלחמת חרבות ברזל, פרסמו החות'ים שהם חטפו אוניית סוחר ישראלית  מהצי של אונגר, עליה היו 22 אנשי צוות שאינם ישראלים.

## חיים אישיים
רמי אונגר נשוי ליעל, הפעילה אף היא בעסקיו, וכך גם שני בניהם. הוא מתגורר בכפר שמריהו.

## קישורים חיצוניים
* 
* 

## הערות שוליים

קטגוריה:אנשי עסקים ישראלים
קטגוריה:אנשי עסקים ישראלים בתחום הספנות
קטגוריה:אנשי עסקים ישראלים בתחום יבוא כלי רכב
קטגוריה:מיליארדרים ישראלים
קטגוריה:חיילי חיל הקשר והתקשוב
קטגוריה:בוגרי אוניברסיטת תל אביב: משפטים
קטגוריה:כפר שמריהו: אישים
קטגוריה:ישראלים שנולדו ב-1947
יחסי ברזיל – קוסטה ריקה

**יחסי ברזיל–קוסטה ריקה** הם היחסים הדיפלומטיים הרשמיים שבין **[[ברזיל|הרפובליקה הפדרלית של ברזיל]] ל[[קוסטה ריקה|רפובליקת קוֹסְטָה רִיקָה]]**. היחסים בין המדינות החלו ב-1857, אך רק בשנת 1907 יוצגו המדינות באמצעות חילופי דיפלומטים.

## ייצוג
לקוסטה ריקה יש שגרירות בברזיליה בירת ברזיל, ולברזיל שגרירות בסן חוסה קוסטה ריקה. לקוסטה ריקה יש גם קונסוליות בקוריטיבה, פלוריאנופוליס, ריו דה ז'ניירו וסאו פאולו. שתי המדינות חברת בארגון מדינות אמריקה.

## ביקורים הדדיים
מאז כינונם של היחסים הדיפלומטים, ארבעה נשיאי קוסטה ריקה ביקרו בברזיל: חוסה פיגרס פרר ב-1974, חוסה מריה פיגרס ב-1997, מיגל אנחל רודריגס ב-1999 ואוסקר אריאס בשנת 2008. שני נשיאים ברזיאלים ביקרו עד עתה בקוסטה ריקה: פרננדו אנריקה קרדוזו ב-2000 ולואיז אינסיו דה סילבה בשנת 2009.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
פפברין

**פפברין** (**Papaverine**) היא תרופה אופיאדית מרפת-שרירים. התרופה משמשת בעיקר לשיכוך כאבי בטן ולטיפול בהתכווצויות שרירים כואבות בקיבה, בדרכי השתן ובמערכת המין. התרופה פותחה בשנת 1848 בידי הכימאי ג'ורג' מרק.

## שימושים רפואיים
פפברין משמש לטיפול בספאזם במערכת העיכול, בצינור המרה ובשופכנים. כמו כן, התרופה משמשת להרחבת כלי דם במוח ובלב, בין השאר במהלך ניתוח מעקפים, ולטיפול בבעיות אין אונות שונות בקרב גברים.

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:אופיואידים
קטגוריה:תרופות לפי א'-ב'
יחסי אנגולה–ארגנטינה

**יחסי אנגולה–ארגנטינה** הם היחסים הדיפלומטיים שבין **[[אנגולה|רפובליקת אנגולה]]** לבין **[[ארגנטינה|הרפובליקה הארגנטינאית]]**. היחסים בין המדינות כוננו רשמית ב-2 בספטמבר 1977.
## יחסים כלכליים

* בשנת 2015, שווי הסחורה שיוצאה מארגנטינה לאנגולה הגיעה לסך 88.4 מיליון דולר אמריקאי והיא כללה בשר עוף, בשר חזיר, גבינה, חמאה, סרטנים, לתת, תירס, צינורות ברזל, פרי הדר, קמח חיטה, יין, פסטה, מזון לבעלי חיים, תפוחי אדמה, אורז, מכוניות, ערכות קפה ותה, שנאים, שסתומים ועוד. באותה השנה, שווי הסחורה שיוצאה מאנגולה לארגנטינה הגיעה לסך 25 אלף דולר אמריקאי והיא כללה גרניט.
* בשנת 2014, שווי הסחורה שיוצאה מארגנטינה לאנגולה הגיעה לסך 136 אלף דולר אמריקאי והיא כללה דגי פילה, בשר עוף, שוקולד, פסטה, יין, סוכר, איברים של בעלי חיים, גבינה, בשר חזיר, חלב מרוכז, צינורות ברזל, מים בטעמים, מכוניות, סבון, מוצרי טיפוח ועוד. באותה השנה, שווי הסחורה שיוצאה מאנגולה לארגנטינה הגיעה לסך 4.53 אלף דולר אמריקאי והיא כללה אבנים כתושות וחצץ.

## ייצוג

* ארגנטינה מיוצגת באנגולה על ידי שגרירות שהיא מחזיקה בלואנדה, בירת המדינה.
* אנגולה מיוצגת בארגנטינה על ידי שגרירות שהיא מחזיקה בבואנוס איירס, בירת המדינה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יחסי אלבניה–אסטוניה

[ממוזער|שר החוץ האסטוני [סוון מיקסר (מימין) נפגש עם מקבילו האלבני דיטמיר בושטי בעת ביקור האחרון באסטוניה, 2018]]
**יחסי אלבניה-אסטוניה **הם היחסים הדיפלומטיים שבין **[[אלבניה|רפובליקת אלבניה]] **לבין **[[אסטוניה|רפובליקת אסטוניה]]**. היחסים בין המדינות כוננו רשמית ב-1 בינואר 1992.

## ביקורים מדרג גבוה
### ביקורים באלבניה
* שר הביטחון האסטוני, ג'אק אוויקסו, ביקר באלבניה בנובמבר 2007.
* ראש ממשלת אסטוניה, אנדרוס אנסיפ, ביקר באלבניה באפריל 2010
* סגן השר לענייני האיחוד האירופי, מתי מאסיקאס, ביקר באלבניה במרץ 2017

### ביקורים באסטוניה
* ראש ממשלת אלבניה, סאלי ברישה, ביקר באסטוניה באפריל 2008
* שר החדשנות האלבני, גנק פולו, ביקר באסטוניה בנובמבר 2011
* שרת החדשות האלבנית, מילנה הריטו, ביקרה באסטוניה בפברואר 2014
* שר החוץ האלבני, דיטמיר בושטי, ביקר באסטוניה בפברואר 2018

## יחסים כלכליים
* בשנת 2015, שווי הסחורה שיוצאה מאלבניה לאסטוניה הגיעה לסך 516 אלף דולר אמריקאי והיא כללה נעלי עור, נעלי גומי, נעליים חסינות למים, חליפות לנשים ולגברים, חולצות, מעילים, בגדי עור, כרובים, מלונים, בגדי פרווה, סרטנים מעובדים, מכונות חפירה ועוד. באותה השנה, שווי הסחורה שיוצאה מאסטוניה לאלבניה הגיעה לסך 673 אלף דולר אמריקאי והיא כללה כבול, מקרנים, מוצרי פלסטיק, מכסי פלסטיק, רטבים ותבלינים, שנאים, מכונות בעלות פונקציה אחת ועוד.
* בשנת 2014, שווי הסחורה שיוצאה מאלבניה לאסטוניה הגיעה לסך 616 אלף דולר אמריקאי והיא כללה נעלי עור, בגדי עור ובגדים. באותה השנה, שווי הסחורה שיוצאה מאסטוניה לאלבניה הגיעה לסך מכונות לעיבוד גומי, טלפונים, צינורות אלומיניום, כבול, נייר קראפט לא מצופה, מוצרי פלסטיק ועוד.

## נציגויות
* אסטוניה מיוצגת באלבניה על ידי קונסוליה שהיא מחזיקה בטירנה, בירת המדינה.
* אלבניה אינה מיוצגת באסטוניה, הן בדרג השגרירות והן בדרג הקונסולרי. השגרירות המייצגת את אלבניה נמצאת בורשה, בירת פולין.

## קישורים חיצוניים

* יחסי המדינות, באתר משרד החוץ האסטוני

## הערות שוליים

קטגוריה:ערכים ללא קטגוריות פיזיות - יחסי חוץ
יחסי אזרבייג'ן–ניקרגואה

[ממוזער|[נשיא אזרבייג'ן אילהם אלייב (מימין) נפגש עם שר החוץ של ניקרגואה סמואל סנטוס לופס בעת ביקורו באזרבייג'ן, 2014]]
**יחסי אזרבייג'ן–ניקרגואה** הם היחסים הדיפלומטיים שבין **[[אזרבייג'ן|הרפובליקה של אזרבייג'ן]]** לבין **[[ניקרגואה|רפובליקת ניקרגואה]]**. היחסים בין המדינות כוננו רשמית ב-23 בנובמבר 1994.

ב-9 ביולי 2014, שר החוץ של ניקרגואה, סמואל סנטוס לופס, ביקר רשמית באזרבייג'ן.

## ייצוג
* אזרבייג'ן אינה מיוצגת בניקרגואה, הן בדרג השגרירות והן בדרג הקונסולרי.
* ניקרגואה אינה מיוצגת באזרבייג'ן, הן בדרג השגרירות והן בדרג הקונסולרי.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יום שישי (שיר של בנזין)

"**יום שישי**" הוא פזמון שכתב יעקב גלעד, הלחין יהודה פוליקר וביצעה להקת בנזין. השיר נבחר כשיר השנה לשנת תשמ"ב (1982) של רשת ג'.

## פרסום השיר
השיר יצא לאור במאי 1982 ונכלל באלבום הבכורה של להקת בנזין, "עשרים וארבע שעות".

הלהקה, שהצלחתה בציבור לפני פרסום השיר הייתה מסויגת, זכתה בעקבות פרסום השיר בהכרה ציבורית גדולה.

השיר זכה בתואר שיר השנה במצעד הפזמונים של רשת ג'. במצעד זה זכתה הלהקה גם בתואר להקת השנה.

## תוכן השיר
בבית הראשון של השיר הדובר סוקר את הימים בשבוע. הוא מתאר את הימים ראשון עד רביעי כמלאי חוויות שליליות. ביום חמישי חל מהפך. הדובר אינו רואה את היום באופן דומה לימים הקודמים בשבוע, מכיוון שהוא מתחיל לראות באופק את סוף השבוע. הפזמון מתאר את המסיבה המתקיימת בכל יום שישי עד לשעות הלילה המאוחרות של ליל שבת.

הבית השני מתאר את ההכנות שעורך הדובר לקראת המסיבה השבועית.

בבית השלישי יום שבת כבר חלף. הדובר עומד בפני שבוע חדש, והוא שוב מרגיש תחושות שליליות של לחץ, שגרה ושעמום.

30 שנה לאחר יציאת האלבום התייחס יהודה פוליקר לשיר ואמר: "זה בכלל שיר עצוב ומדכא, ההפך משמח […] מה יותר עצוב מבן אדם שמה שיש לו בחיים זה רק את יום שישי וכל השאר זאת שגרה משעממת"?

## קישורים חיצוניים

* לדף השיר באתר הספרייה הלאומית

## הערות שוליים

קטגוריה:שירי בנזין
קטגוריה:שירים בעברית
קטגוריה:שירים שנכתבו על ידי יעקב גלעד
קטגוריה:שירים שהולחנו על ידי יהודה פוליקר
קטגוריה:שירים על יום שישי
קטגוריה:סינגלים בהוצאת NMC יונייטד אנטרטיינמנט
אליפות ישראל בשחמט 1959

שמאל|ממוזער|250px|אליפות ישראל בשחמט 1959
**אליפות ישראל בשחמט 1959** הייתה האליפות ישראל החמישית בשחמט. היא אורגנה על ידי האיגוד הישראלי לשחמט ונערכה בין 15 באוקטובר ל-1 בנובמבר 1959. בתחרות השתתפו 16 שחמטאים (קניאז'ר ושיוביץ' פרשו מהתחרות).

האליפות התקיימה בשיטת ליגה הכוללת משחק בודד בין כלל המשתתפים. עבור ניצחון הוענקה נקודה וחצי נקודה הוענקה עבור תיקו. בתחרות זכה יוסף פורת, שצבר 11.5 נקודות מ-15 אפשריות.

## טבלת סיכום

## קישורים חיצוניים

קטגוריה:תחרויות שחמט ב-1959
קטגוריה:אליפויות ישראל בשחמט
קטגוריה:1959 בישראל: ספורט
יחסי אזרבייג'ן–הונדורס

250px|ממוזער|נשיא אזרבייג'ן אילהם אלייב נפגש עם שרת החוץ ושיתוף הפעולה של הונדורס מירייה אגוארו דה קורלס בבאקו, 2014
**יחסי אזרבייג'ן–הונדורס** הם היחסים הדיפלומטיים שבין **[[אזרבייג'ן|הרפובליקה של אזרבייג'ן]]** לבין **[[הונדורס|רפובליקת הונדורס]]**. היחסים בין המדינות כוננו רשמית ב-22 בדצמבר 1994.

## סקירה כללית
ב-27 בספטמבר 2013, במהלך הישיבה ה-68 של האו"ם, שר החוץ האזרבייג'ני, אלמר ממדיארוב, פגש את שרת החוץ ושיתוף הפעולה הבינלאומי של הונדורס מירייה אגוארו דה קורלס .

ב-22 בנובמבר 2013, שגריר אזרבייג'ן במקסיקו, אילגר מוכטרוב, הציג את כתב האמנתו לנשיא הונדורס, פורפיריו לובו סוסה. השגריר האזרבייג'ני העביר את ברכתו של נשיא אזרבייג'ן לנשיא הונדורס. כמו כן, השגריר ציין שהוא מקווה כי שיתוף הפעולה בין המדינות יתפתח בהצלחה.

ב-6 במאי 2014, משלחת פוליטיקאים, ובה שרת החוץ אגוארו דה קורלס, ביקרה רשמית באזרבייג'ן. במהלך הביקור, נשיא אזרבייג'ן, אילהם אלייב, ציין כי ממשלת אזרבייג'ן שבעת רצון מהיחסים בין המדינות. אגוארו דה קורלס העבירה את ברכתו של נשיא הונדורס לנשיא אזרבייג'ן. הנשיא האזרבייג'ני הביע את הערכתו וביקש ממנה להעביר את ברכתו לנשיא הונדורס.

שר הכלכלה והתעשייה האזרבייג'ני ציין כי ממשלת אזרבייג'ן מעוניינת בהגברת שיתוף הפעולה הדו צדדי, בעיקר בתחומי הסחר והאנרגיה בין המדינות וכן חיזוק היחסים שביניהן. בעת ביקור המשלחת חתמו נציגי המדינות על טיוטת הסכם לפיו יספקו המדינות הגנה הדדית על השקעות בין שתי המדינות.

נכון לשנת 2018 נשמרים קשרי ידידות בין המדינות, אשר מגובים במפגני תמיכה פומביים. ב-27 בינואר 2018, אילהם אלייב בירך את חואן אורלנדו ארננדס לכבוד בחירתו מחדש לנשיא הונדורס. כמו כן, אלייב ציין כי הוא מקווה ששתי הממשלות ימשיכו לחזק את שיתוף הפעולה בין המדינות.

## יחסים כלכליים
בשנת 2015, שווי הסחורה שיוצאה מהונדורס לאזרבייג'ן הגיעה לסך 2,440 דולר אמריקאי והיא כללה חולצות. בשנת 2016, שווי הסחורה שיוצאה מהונדורס לאזרבייג'ן הגיעה לסך 17,200 דולר אמריקאי, והיא כללה מוצרי הלבשה תחתונה לגברים.

## ייצוג
* הונדורס אינה מיוצגת באזרבייג'ן, הן בדרג השגרירות והן בדרג הקונסולרי.
* אזרבייג'ן אינה מיוצגת בהונדורס, הן בדרג השגרירות והן בדרג הקונסולרי. השגרירות המייצגת את אזרבייג'ן נמצאת במקסיקו.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
טרואל

**טרואל** (ספרדית: **Teruel**) היא עיר באראגון, במזרח ספרד, בירת מחוז טרואל. נכון ל-2014 גרים בה כ-35,675 איש, מה שהופך את העיר לבירת הפרובינציה הכי פחות מאוכלסת בספרד. העיר נמצאת בגובה 915 מטרים מעל פני הים וידועה באקלים הקשה וההפכפך שלה. העיר ממוקמת בין הערים הגדולות בספרד: מדריד, ברצלונה וולנסיה.

טרואל מוכרת כ"עיר המודחאר" עקב ריבוי הבניינים בעיר הבנויים בסגנון המודחאר, סוג של אדריכלות גותית ספרדית עם השפעות מוריות. בנייני אדריכלות המודחאר בעיר הם המרכיב העיקר באתר המורשת העולמית "אדריכלות מודחאר באראגון" שהוכרז על ידי אונסק"ו ב-1986.

## היסטוריה
טרואל נוסדה בשנת 1171 על ידי אלפונסו השני, מלך אראגון. בימי הביניים הייתה בטרואל קהילה בולטת של יהודים שעמדה איתנה במהלך המאות בהן שלטו מוסלמים באזור ונהנתה ממספר פריבילגיות. לאחר הרקונקיסטה של ספרד על ידי נוצרים קהילת היהודים שילמה מס שנתי בשווי 300 סולידוס לשלטון הנוצרי במאה ה-14. היהודים עסקו במסחר ובתעשייה ובמיוחד בטוויית צמר, במהלך גזירות קנ"א ב-1391 יהודים רבים נהרגו ואחרים התנצרו על מנת להציל את חייהם.

טרואל הייתה אחת הערים שנלחמו עליהן במהלך מלחמת האזרחים הספרדית וספגה הרס וחורבן רב. הקרב על טרואל שהתרחש בין התאריכים דצמבר 1937 – פברואר 1938 היה אחד מהקרבות עקובי הדם במלחמה. העיר החליפה בעלים מספר פעמים, בתחילה נפלה לידי תומכי הרפובליקה ולאחר מכן נכבשה מחדש על ידי הלאומנים, שני הצדדים ספגו למעלה מ-140,000 אבדות בנפש במהלך שלושת חודשי הקרב כשלבסוף ניצחו בו הלאומנים.

מיקומה של טרואל באזור הררי ומיעוט האוכלוסין בה הובילו לבידוד יחסי של העיר בתוך ספרד. בשנת 1999 הוקמה קבוצת מחאה שיצאה בקמפיין שדרש הכרה ופיתוח של העיר, תחת הסלוגן "טרואל קיימת". גם בעקבות הקמפיין, שופרו דרכי הגישה לטרואל משמעותית, עם סלילת הכביש בין סרגוסה וסגונטו.

## תיירות
העיר טרואל משופעת באתרי תיירות ובארכיטקטורה ייחודית מתקופת השלטון המוסלמי בעיר, בעלת השפעות נוצריות ומוסלמיות. בעיר קיימות מספר כנסיות, ביניהן כנסיית סן פדרו כנסיית אל סלבדור, כנסיית סן מרטין, כנסיית סן מיגל, הכנסייה הגותית וכנסיית לה מרסד. האטרקציות העיקריות בעיר הן קתדרלת טרואל, מגדל סן מרטין, מגדל כנסיית סלבדור, המדרגות המעוצבות (la escalinata), ארמון המרקיז של טוסוס, המוזיאון לאמנות דתית, מזרקת אל טוריקו והפלאסה דל טוריקו.

## גלריה

קובץ:Teruel - Fuente del Torico 2.jpg|מזרקת אל טוריקו
קובץ:Plaza del Torico (Teruel).jpg|פלאסה דל טוריקו
קובץ:Museo de Arte Sacro, Teruel, España, 2014-01-10, DD 42.JPG|תקרת הזכוכית של המוזאון לאמנות דתית בטרואל
קובץ:Escalinata neomudéjar (Teruel).jpg|המדרגות המעוצבות


## קישורים חיצוניים

* 
* 

קטגוריה:אראגון: ערים
*
The Awesome Adventures of Captain Spirit

**The Awesome Adventures of Captain Spirit** (בתרגום חופשי לעברית: **הרפתקאותיו המדהימות של קפטן רוח**) הוא משחק וידאו מז'אנר משחק ההרפתקאות הגרפי אשר פותח על ידי Dontnod Entertainment ויצא לאור על ידי Square Enix ב-26 ביוני 2018 למחשב האישי ולקונסולות המשחקים PlayStation 4 ו-Xbox One. המשחק יהיה חינמי ועלילתו מתרחשת באותו יקום של המשחק "Life Is Strange".

## משחקיות
"The Awesome Adventures of Captain Spirit" הוא משחק הרפתקאות-גרפי שבו השחקן מגלם את דמותו של כריס בן ה-10, שמדמיין את עצמו בתור גיבור על. התלבושות שלו ניתנות להתאמה אישית, בעוד שניתן לתקשר עם הסביבה, המכילה קווסטים (משימות) כמו חיפוש אוצרות וחקירת כוכבי לכת דמיוניים. עצי דיאלוג משמשים על מנת לתקשר עם הדמויות האחרות. הבחירות של השחקן ישפיעו על המשחק "Life Is Strange 2".

## עלילה
### רקע
המשחק מתרחש באותו יקום של סדרת המשחקים "Life Is Strange". העלילה סובבת סביב כריס בן ה-10 ומתרחשת כ-3 שנים אחרי אירועי "Life Is Strange" (כלומר, בשנת 2016), בעיירה ביבר קריק שבמדינת אורגון, בארצות הברית. כריס מתגורר עם אביו, צ'ארלס, שהתאלמן מאשתו זמן קצר לפני תחילת עלילת המשחק.

## פיתוח והפצה
על פי המפתחת, "The Awesome Adventures of Captain Spirit" מהווה הגשמת חלום להרחיב את יקום "Life Is Strange", דבר שעלה במהלך פיתוח המשחק "Life Is Strange 2". המפתחים ראול ברבת' ומיצ'ל קות' חברו יחד לכותב ג'ין-לוק קנו כדי ליצור את הסיפור ואת הדמויות. שירי האלבום "Carrie & Lowell" מאת האומן סופיאן סטיבנס נמצאים בפסקול המשחק על מנת להמחיש את אווירת האבדון. עצי הדיאלוג במשחק שופרו כך שניתן יהיה לנוע בעולם במקביל. על ידי שימוש במנוע המשחק Unreal Engine 4, המפתחת פיתחה מערכת אנימציות של פנים ופיזיקה.

"The Awesome Adventures of Captain Spirit" נחשף במהלך מסיבת העיתונאים של מיקרוסופט ב-E3 2018 ב-10 ביוני 2018.

## קישורים חיצוניים
* 

* 

;סרטונים
* 
* 

;כתבות
* 
* 
* 
* 

## הערות שוליים

קטגוריה:משחקי וידאו משנת 2018
קטגוריה:משחקי הרפתקה ממוחשבים
קטגוריה:משחקי Windows
קטגוריה:משחקי Xbox One
קטגוריה:משחקי פלייסטיישן 4
קטגוריה:Life Is Strange
קטגוריה:משחקי וידאו שפותחו בצרפת
אגם אגנס (אלברטה)

**אגם אגנס** (באנגלית: **Lake Agnes**) הוא אגם הררי קטן בשטח הפארק הלאומי באנף, בפרובינציית אלברטה שבקנדה.

שטחו של האגם 0.52 קמ"ר, והוא ממוקם כ-3.5 קילומטים מהעיירה לייק לואיז.

האגם נמצא בגובה 2,134 מטרים מעל פני הים.

על גדת האגם מצוי בית התה אגם אגנס, בית התה הוותיק ביותר בקנדה, ואתר תיירות פופולרי. שביל הליכה מקשר בין אגם לואיז לאגם אגנס, וממשיך ממנו להר ביהייב ולהר ניבלוק.

## קישורים חיצוניים
* אגם אגנס באתר ממשלת קנדה
* תצלום לוויין
* תצלומים ממסלול הטיפוס באתר banffandbeyond
* תיאור מסלול הטיפוס מאגם לואיז לאגם אגנס מאתר alltrails
* מידע למטפסים - מסלול ההליכה לאגם אגנס באתר 10hikes
* תצלומי אגם אגנס באתר albertawow
* מידע על דרכי ההגעה לבית התה ולאגם אגנס
* תיאור הטיפוס לאגם אגנס ותצלומי המסלול, האגם ובית התה
* תצלומי אגם אגנס ובית התה בעונת החורף
* מידע על דיג באגם אגנס 
* תחזית מזג אוויר עדכנית עבור אגם אגנס
** סטטיסטיקות מזג אוויר עבור אגם אגנס
* 

## הערות שוליים

אגנס
אגנס
בית התה אגם אגנס

**בית התה אגם אגנס** (באנגלית: **The Lake Agnes Tea House**) הוא בית תה כפרי הממוקם לחופו המזרחי של אגם אגנס בשטח הפארק הלאומי באנף בהרי הרוקי הקנדיים, בפרובינציית אלברטה שבקנדה.

גובהו של בית התה 2,135 מטרים מעל פני הים. בבית התה אין חשמל או מים זורמים, ולכן מי השתייה מורתחים באנרגיה סולרית, ולא מבוצע בישול באתר (וכן המזון המוגש בו, הוא מזון שלא צריך קירור).

## תיירות
במהלך השנים הפך בית התה לאתר תיירות פופולרי, ומאות מטיילים מטפסים מדי יום מאגם לואיז לאגם אגנס, בין היתר, על מנת לפקוד את בית התה.

## היסטוריה
המבנה נבנה בשנת 1901 על ידי הרכבת הקנדית-פסיפית כמקום מנוחה למטפסי ההרים באזור. בשנת 1905 נפתח במבנה בית תה, והמבנה הורחב במהלך השנים. בית התה הוא בית התה הוותיק ביותר בקנדה. בשנת 1981 נבנה המבנה מחדש (מספר אלמנטים מהמבנה הישן שולבו במבנה החדש - ובהם הדלת האדומה, חלונות המבנה, וכן הריהוט המקורי נשאר).

## קישורים חיצוניים
* 
* אגם אגנס ובית התה באתר ממשלת קנדה
* תצלומי אגם אגנס ובית התה באתר albertawow
* תצלומי בית התה באתר roadstories
* תיאור מסלול הטיפוס מאגם לואיז לבית התה מאתר alltrails
* מידע למטפסים - מסלול ההליכה לאגם אגנס באתר 10hikes
* תצלומים ממסלול הטיפוס באתר banffandbeyond
* תצלומי אגם אגנס ובית התה בעונת החורף
* תיאור הטיפוס לאגם אגנס ותצלומי המסלול, האגם ובית התה
* תחזית מזג אוויר עדכנית עבור אגם אגנס
** סטטיסטיקות מזג אוויר עבור אגם אגנס
* 

## הערות שוליים

אגם אגנס
קטגוריה:הפארק הלאומי באנף
הר ביהייב (רכס בואו)

**הר ביהייב** (באנגלית: **The Beehive** - מילולית: הר הכוורת) הוא הר ברכס בואו, שבהרי הרוקי הקנדיים בשטח הפארק הלאומי באנף, בפרובינציית אלברטה שבקנדה.

גובהו של ההר 2,270 מטרים מעל פני הים.

ההר מתנשא מעל אגם לואיז ואגם אגנס, וניתן להגיע לפסגתו בשבילי הליכה היוצאים מאגם לואיז ומאגם אגנס.

## היסטוריה
### מקור השם
שמו של ההר ניתן לו בשנת 1890 על ידי ג'י וילובי אסטלי (J. Willoughby Astley), בשל הדמיון בין צורת ההר לכוורת.

### הטיפוס על ההר
הראשון שטיפס על ההר היה סמיואל אלן (Samuel Allen) בשנת 1891.

## קישורים חיצוניים

* תצלום לוויין
* הר ביהייב באתר peakbagger
* מידע למטפס על הר ביהייב באתר summitpost
* תחזית מזג אוויר עדכנית עבור הר ביהייב
** סטטיסטיקות מזג אוויר עבור הר ביהייב
** תחזית מזג אוויר עדכנית ארוכת טווח עבור הרי ביהייב - לפי גבהים

## הערות שוליים

ביהייב, בואו
ביהייב, בואו
הליגה הישראלית בכדורגל חופים 2018

**[[הליגה הישראלית בכדורגל חופים]] 2018** הייתה אירוע של ליגת כדורגל החופים של ישראל, שנערכה בין 8 ביוני ל-27 ביולי 2018, בנתניה, ישראל.

## שלב הבתים
כל שעות המשחקים התקיימו לפי שעון ישראל .

### בית א'

----

----

----

----

### בית ב'

----

----

----

----

## פלייאוף הירידה
המנצחות בחצאי הגמר הבטיחו את הישארותן בליגה עונה נוספת, בזמן שהמפסידה בגמר פלייאוף הירידה שנערך במחזור הסיום, נשרה לליגה הלאומית בכדורגל חופים.

בגמר פלייאוף הירידה הפסידה הפועל "מסוף מילניום" אשקלון ל"רוח בכפר" תל אביב בתוצאה 2-4 וירדה בחזרה לליגה המשנה, לאחר עונה אחת בלבד בליגה הבכירה.

## שלב הנוקאאוט
שלב הנוקאאוט של הליגה התנהלו בצורה שבה המנצחות במשחקי רבעי הגמר הראשון והרביעי יתמודדו אחת נגד השנייה, בעוד שהמנצחות במשחקי רבעי הגמר השני והשלישי יתמודדו אחת נגד השנייה.

### רבע גמר

### חצי גמר

### גמר הנוער
בניגוד לחוקי המשחק הרגילים של כדורגל החופים, גמר הנוער היה במתכונת של שתי מחציות, שכל אחת מהן נמשכה 12 דקות.

### פרסים

### משחק ההישרדות

### משחק ראווה - גביע "יהב-קהילתי" (למען ילדי עוטף עזה)
בניגוד לחוקי המשחק הרגילים של כדורגל החופים, משחק הראווה היה במתכונת של שתי מחציות, שכל אחת מהן נמשכה 12 דקות.

### גמר

### פרסים

## מלך השערים
להלן טבלת מלך השערים המכילה את כל מי שהבקיע למעלה מחמישה שערים במהלך העונה:

## ראו גם
* הליגה הישראלית בכדורגל חופים

## קישורים חיצוניים
* האתר הרשמי של כדורגל החופים
* 
* 
* סיכום המשחק של מכבי נתניה נגד באר שבע במסגרת המחזור השלישי (כתבה ב-netanyanet)
* 

## הערות שוליים

קטגוריה:ליגות כדורגל בישראל
קטגוריה:תחרויות כדורגל חופים בישראל
קטגוריה:נתניה: תחרויות ספורט
קטגוריה:2018 בישראל: כדורגל
אריאנה ריצ'רדס

**אריאנה קלאריס ריצ'רדס** (באנגלית: **Ariana Clarice Richards**; נולדה ב-11 בספטמבר 1979) היא ציירת אמריקאית ושחקנית קולנוע בעברה. היא ידועה בעיקר בגלל משחקה בסרט שובר הקופות "פארק היורה".

ריצ'רד שיחקה בסרטים בעיקר בילדותה אך לאחר בגרותה החלה לעסוק בציור ואומנות במקום במשחק.

## ביוגרפיה
ריצ'רדס נולדה בהילדסבורג, קליפורניה לדריאל וגארי ריצ'רדס. משפחתה היא צאצאית של האומן "קרלו קריוולו" (Carlo Crivelli).

בשנת 2001 סיימה לימודי תואר ראשון באמנות ודרמה במכללת סקידמור. בהמשך גם למדה הוראת אומנות ב"מכללה לעיצוב" (ArtCenter College of Design) בפסדינה, קליפורניה.

## קריירה
הפעילות הראשונה שלה החלה ב-1987 בסדרה "Into the Homeland" ובסדרה האמריקאית "בנות הזהב".

שנה לאחר מכן הופיעה בסרט הקולנוע הראשון שלה: "אני אתפוס אותך פראייר" בו שיחקה ילדה קטנה.

ב-1989 הופיעה בסרט "*Prancer*" של ג'ון דיי הנקוק כקרול וות'רביי.

ב-1990 שיחקה בסרט האימה "פחד עד מוות" כמינדי סטרנגווד. ובסרט "Spaced Invaders".

ב-1992 שיחקה ב"Timescape" בתפקיד הילרי וילסון לצד ג'ף דניאלס שגילם את אביה, בן וילסון.

ב-1993 שיחקה בסרט "פארק היורה" של סטיבן ספילברג בתפקיד לקס מרפי, נכדתו של ג'ון האמונד (ריצ'רד אטנבורו). משחקה בסרט הפך אותה לידועה וזיכה אותה ב-5 פרסים, ביניהם בפרס במבי (Bambi Award).

ב-1995 שיחקה בסרט "אנגוס" כמליסה לפבר.

ב-1997 שיחקה בסרט "פארק היורה: העולם האבוד" בתור לקס מרפי, אך הפעם בתפקיד קצר בתחילת הסרט.

ב-2001 שיחקה בסרט "פחד עד מוות 3" בתפקידה מהסרט הראשון כמינדי סטרנגווד.

ב-2013 שבה לשחק לאחר 12 שנות הפסקה ממשחק, כאשר השתתפה בסרט הטלוויזיה "Battledogs" כדונה וורהיז.

### עיסוקים נוספים
בנוסף למשחק ריצ'רדס הוציאה אלבום מוזיקלי ב-1993 של החברה היפנית "Pony Canyon", אלבום המשלב שירי פופ של נוער ומוזיקות ריקודים של שנות ה-90.

היא חזרה לשיר לצד המוזיקאי דייוויד פוסטר באלבומו "The Prayer" מ-2008.

מאז סיום לימודיה במכללת סקידמור היא החלה לצייר והפכה לאמנית מצליחה. באוקטובר 2005 זכתה במקום הראשון של תחרות הציור הלאומית של אמריקה (בחסות מגזין האמנות האמריקאי) עבור הציור "Lady of the Dahlias".

## חיים אישיים
בינואר 2013 ריצ'רדס נישאה למארק אהרון בולטון בטקס שנערך באורגון. בולטון הוא מהגר אירי, פעלולן וחייל לשעבר של כוחות ההגנה האיריים. לבני הזוג יש בת (ילידת 2015); והשלושה מתגוררים בסיילם, אורגון.

## פילמוגרפיה
### קולנוע

### טלוויזיה

## קישורים חיצוניים

* 

קטגוריה:שחקניות קולנוע וטלוויזיה אמריקאיות
קטגוריה:שחקניות ילדות אמריקאיות
קטגוריה:ציירות אמריקאיות
קטגוריה:אמריקאיות ממוצא אירי
קטגוריה:אמריקאיות ממוצא איטלקי
קטגוריה:אמריקאיות ממוצא נורווגי
קטגוריה:בוגרות מכללת סקידמור
קטגוריה:בוגרי מכללת סקידמור
קטגוריה:אמריקאיות שנולדו ב-1979
קטגוריה:אמריקאים שנולדו ב-1979
פיוטר ז'לינסקי

**פיוטר סבסטיאן ז'לינסקי** (; נולד ב-20 במאי 1994 בזומבקוביצה שלונסקיה) הוא כדורגלן פולני המשחק בעמדת הקשר המרכזי באינטר מהסרייה א' ובנבחרת פולין.

## קריירת מועדונים
ז'לינסקי החל לשחק בגיל צעיר בקבוצה המקומית בעיר הולדתו, זומבקוביצה שלונסקיה, בה שימש אביו כמאמן. בגיל 14 הצטרף למחלקת הנוער של זגלמביה לובין. בגיל 15 החל להתאמן עם הקבוצה הבוגרת של זגלמביה. בגיל 17 הוחתם בקבוצת אודינזה האיטלקית, לאחר שסקאוטים של הקבוצה צפו בו בטורניר יחד עם נבחרת פולין הצעירה.

ב-2 בנובמבר 2012 ערך את הופעת הבכורה שלו בסרייה א', כאשר נכנס כמחליף בדקה ה-91 לאנטוניו די נטאלה, במשחק מול קליארי. בתחילת עונת 2014/15 הושאל לעונה אחת לאמפולי. בעונת הבכורה שלו במועדון הופיע ב-28 משחקים. לקראת סיום העונה הוארכה השאלתו לאמפולי בעונה נוספת. בעונה הבאה הפך ז'לניסקי לשחקן מרכזי בהרכב אמפולי, כאשר פתח ברוב משחקי הקבוצה, וכבש 5 שערים.

ב-4 באוגוסט 2016 נרכש ז'לינסקי על ידי נאפולי, בעסקה שהוערכה ב-16 מיליון אירו. ז'לינסקי התבסס במהירות בהרכב של נאפולי. את שער הבכורה שלו בקבוצה הבקיע ב-2 בדצמבר 2016, 2 דקות לאחר תחילת המשחק, בניצחון הליגה הביתי 3 - 0 על אינטר מילאנו.

## קריירה בינלאומית
ז'לינסקי שיחק במגוון נבחרות פולין הצעירות. ב-4 ביוני 2013 הופיע לראשונה ז'לינסקי במדי נבחרת פולין הבוגרת, בניצחון הידידות על . במשחקו השני במדים הלאומיים, משחק ידידות גם כן, כבש את שער הניצחון, כאשר פולין גברה 3 - 2 על .

ז'לינסקי נמנה עם סגל פולין ליורו 2016. בטורניר זה הופיע במשחק אחד, בניצחון 1 - 0 על . בקמפיין מוקדמות מונדיאל 2018 שיחק ז'לינסקי 10 משחקים, וסייע לנבחרתו להעפיל לתחרות. מאוחר יותר, זומן לסגל נבחרתו למונדיאל 2018.

נכלל בסגל נבחרת פולין לטורניר מונדיאל 2022, במונדיאל עצמו פתח בהרכב בכל ארבעת המשחקים עם הנבחרת (3 בשלב הבתים ואחד בנוקאאוט) וכבש מול ערב הסעודית במשחק השני בשלב הבתים.

ז'לינסקי נכלל בסגל נבחרת פולין לטורניר יורו 2024, ובמסגרת משחקי ההכנה ליורו כבש מול נבחרת אוקראינה במשחק ההכנה הראשון.

## תארים
;נאפולי
* סרייה א': 2022/23
* קופה איטליה: 2019/20

;אישיים
* כדורגלן השנה בפולין : 2023

## קישורים חיצוניים

## הערות שוליים

קטגוריה:כדורגלנים פולנים
קטגוריה:קשרי כדורגל פולנים
קטגוריה:כדורגלני אודינזה
קטגוריה:כדורגלני אמפולי
קטגוריה:כדורגלני נאפולי
קטגוריה:כדורגלני אינטר מילאנו
קטגוריה:כדורגלני נבחרת פולין
קטגוריה:כדורגלני יורו 2016
קטגוריה:כדורגלני מונדיאל 2018
קטגוריה:כדורגלני יורו 2020
קטגוריה:כדורגלני מונדיאל 2022
קטגוריה:כדורגלני יורו 2024
קטגוריה:ספורטאים זרים באיטליה
קטגוריה:פולנים שנולדו ב-1994
קובאן קרסנודאר (כדורגל, 2018)

ממוזער|260px|לוגו הקבוצה בשנים 2018—2020.
200px|ממוזער|לוגו בעונת 2020/2021
**מועדון הכדורגל המקצועני "קובאן"** (ברוסית: **Профессиональный футбольный клуб „Кубань“**) היא קבוצת כדורגל מהעיר קרסנודאר שהוקמה ב-4 ביוני 2018 ביוזמת איש העסקים מישל ליטבק בשם אורוז'אי ("הקציר", Футбольный клуб „Урожай“) ומתמודדת בליגה 2, השלישית בחשיבותה.

היא נתמכת על ידי חברת אופטימה יוג וחברת רוסטאגרו.

## שמות הקבוצה
* 2018—2020 — אורוז'אי
* משנת 2020 — קובאן
## היסטוריה
בתחילה המועדון תוכנן להיקרא "יקטרינודאר", אך בסופו של דבר, קיבל את שמו "אורוז'אי", אף על פי שבסקר אוהדים זה היה השם הכי פחות פופולרי מקרב ההצעות האחרות. בעונת 2018/2019 התמודד בליגת הכדורגל המקצוענית ובגביע הרוסי בכדורגל בו הפסיד המועדון כבר במשחק הבכורה. באוגוסט 2018 חברת Optima Youg וחברת "רוסטאגרו" הפכו לספונסריות הקבוצה והפכו לבעלי המניות העיקריים בקבוצה.

במרץ 2020 הודיעה הקבוצה על כוונתה לשנות את שם הקבוצה ל"קובאן", אך תשתמש בלוגו חדש ולא בלוגו ההיסטורי של קובאן. שינוי השם אושר על ידי התאחדות הכדורגל הרוסית ב-24 ביולי 2020. ביוני 2021 סיימה במקום הראשון בבית באליפות ליגת הכדורגל המקצוענית של רוסיה והבטיחה העפלה לליגת הכדורגל הלאומית של רוסיה, השנייה בחשיבותה במדינה. באוקטובר 2021 אירחה לראשונה את הדרבי של קרסנודאר, במסגרת שלב 32 האחרונות בגביע הרוסי, במשחק שבו גברה במפתיע על קרסנודאר בתוצאה 3:0 והעפילה לשמינית גמר הגביע.

בתום עונת 2023/2024 ירדה לליגה השנייה, השלישית בחשיבותה במערך הליגות.
## הישגים לפי עונה

## אצטדיון הקבוצה

הקבוצה אירחה את משחקיה באצטדיון קובאן, המכיל 35,200 מושבים ונבנה ב-1960, קודם שימש כמגרשה הבייתי של קובאן קרסנודאר שפורקה והוקמה מחדש כקבוצת כדורגל בבעלות האוהדים ומתמודדת באליפות מחוז קרסנודאר ולכן אינה מארחת באצטדיון זה, אלא באצטדיון קטן יותר.

300px|ממוזער|מרכז|מראה כללי

## מאמנים ראשיים

## קישורים חיצוניים

* 

## הערות שוליים

קטגוריה:קרסנודאר: מועדוני כדורגל
קטגוריה:קבוצות כדורגל רוסיות
קטגוריה:קבוצות כדורגל שהוקמו ב-2018
דיאן פריש

**דיאן פריש** (באנגלית: **Diane Parish**; נולדה ב-1 בנובמבר 1969) היא שחקנית אנגלייה, המוכרת בעיקר מהופעתה בתפקיד דניס פוקס באופרת הסבון "איסטאנדרס" של ה-BBC, ובתפקיד סמלת בילוש אווה שארפ בסדרה "The Bill".

## ביוגרפיה
פריש נולדה בצ'לסי שבלונדון. אחרי שסיימה את הלימודים באקדמיה המלכותית לאמנות הדרמה (RADA) עבדה בעיקר בתיאטרון והשתמשה בהגייה המקובלת שלמדה ב-RADA כדי להרחיב את הרפרטואר שלה לתפקידים שייקספיריים, כגון קורדליה בהפקה של "המלך ליר" שהועלתה ב-1994 עם להקת התיאטרון טאלאווה.

בטלוויזיה הופיעה פריש בתפקידים שונים. היא גילמה את בת' טיילור בסדרה "לאבג'וי" בכיכובו של איאן מקשיין. את דמותו של אביה של בת' גילם רודולף ווקר שבהמשך גילם את פטריק טרומן באופרת הסבון "איסטאנדרס" לצדה של פריש ששיחקה בתפקיד דניס פוקס.

תפקיד נוסף שלה בטלוויזיה היה בדמות לולה כריסטי, חברתו של מיק מקפרליין בסדרה "איסטאנדרס" בשנת 1998.

פריש הופיעה בדרמות טלוויזיוניות בהן הסדרה "The Bill" ובסדרת הספין אוף "M.I.T.: Murder Investigation Team" בתפקיד סמלת בילוש אווה שארפ. לפני כן כיכבה בסדרה "Babyfather", וזכתה על הופעתה בפרס Royal Television Society לשחקנית הטובה ביותר לשנת 2001 - השחקנית השחורה הראשונה שזכתה בפרס חשוב של RTS.

פריש חזרה לשחק באופרת הסבון "איסטאנדרס" בשנת 2006 בתפקיד קבוע בדמות דניס פוקס. היא פרשה זמנית מהסדרה בינואר 2008 כדי ללדת את בתה, וחזרה להופיע ביוני 2008.

ב-1996 שיחקה פריש בתפקיד מילי בסרט "Indian Summer", שהופץ גם בשם "Alive And Kicking" (חיים ובועטים).

## פילמוגרפיה

## קישורים חיצוניים

* Changing the scenery - Actress Diane Parish talks to BBC News Online

## הערות שוליים

קטגוריה:שחקניות קולנוע וטלוויזיה אנגליות
קטגוריה:בוגרות האקדמיה המלכותית לאמנות הדרמה
קטגוריה:בריטיות שנולדו ב-1969
קטגוריה:בריטים שנולדו ב-1969